system
Răspunde în limba română, în stilul Wikipedia, cat mai corect gramatical.
user
Îmi poți explica despre Regiomontanus?
assistant
Regiomontanus (n. 6 iunie 1436 în satul Unfinden de lângă Königsberg, Bavaria - d. 6 iulie 1476 Roma; nume real: Johannes Müller von Königsberg) a fost un matematician, astronom și astrolog german.

Date biografice 

L-a avut ca profesor pe Georg von Peuerbach. În 1464 a publicat tratatul său de trigonometrie plană și sferică, „De triangulis omnimodis”, iar ulterior „Rezumatul”, un comentariu la Almageste (început de Peurbach), lucrări care au exercitat o influență deosebită asupra urmașilor.

A fost astronom la curtea lui Matei Corvin, în Ungaria.

În 1471 s-a mutat la Nürnberg unde a construit primul observator din Germania și probabil primul din Europa. A observat cometa din 1472, denumită ulterior cometa Halley, despre care a scris un opuscul special. Tot aici a publicat o serie de efemeride pentru perioada 1475 - 1504. Este de remarcat că aceste efemeride i-au venit în ajutor lui Cristofor Columb, care în 1504 a reușit să-i convingă pe băștinașii din Jamaica să-i dea alimente pentru echipajul său prezicând eclipsa de Lună de la 29 februarie din acel an. Fără tabelele sale de calcul a poziției stelelor, Cristofor Columb și Amerigo Vespucci n-ar fi putut întreprinde călătoriile lor maritime.

În 1475 Regiomontanus a fost chemat la Roma de către Papa Sixtus al IV-lea. Acesta l-a numit episcop de Regensburg și i-a încredințat plănuita reformă a calendarului iulian.

La o lună după ce a împlinit 40 de ani a murit pe când se afla încă la Roma. Cauza morții este necunoscută, se bănuiește că fie s-a îmbolnăvit de ciumă, fie a fost otrăvit.

Note

Bibliografie 
 Thomas de Galiana, Michel Rival: "Dicționar de inventatori și invenții", Editura Tehnică, București, 2001
 C. Popovici, G. Stănilă, E. Țifrea, F. Zăgănescu: "Dicționar de astronomie și astronautică", Editura știițifică și enciclopedică, București, 1977
 Irmela Bues, Johannes Regiomontanus (1436–1476). In: Fränkische Lebensbilder 11. Neustadt/Aisch 1984, pp. 28–43
 Rudolf Mett: Regiomontanus. Wegbereiter des neuen Weltbildes. Teubner / Vieweg, Stuttgart / Leipzig 1996, ISBN 3-8154-2510-7
 Helmuth Gericke: Mathematik im Abendland: Von den römischen Feldmessern bis zu Descartes.  Springer-Verlag, Berlin 1990, ISBN 3-540-51206-3
 Günther Harmann (Hrsg.): Regiomontanus-Studien. (= Österreichische Akademie der Wissenschaften, Philosophisch-historische Klasse, Sitzungsberichte, Bd. 364; Veröffentlichungen der Kommission für Geschichte der Mathematik, Naturwissenschaften und Medizin, volumes 28–30), Vienna 1980. ISBN 3-7001-0339-5
 Samuel Eliot Morison, Christopher Columbus, Mariner, Boston, Little, Brown and Company, 1955.
 Ralf Kern: Wissenschaftliche Instrumente in ihrer Zeit/Band 1. Vom Astrolab zum mathematischen Besteck. Köln, 2010. ISBN 978-3-86560-865-9

Legături externe 
 
 Biografie 
 Biografie
 Regiomontanus, Johannes. Ephemerides sive almanach perpetuus
Meridianul 0 redescoperit în cetatea Oradea

Astrologi
Astronomi medievali
Matematicieni medievali
Istorici ai matematicii
Nașteri în 1436
Decese în 1476
Astronomi germani
Matematicieni germani din secolul al XV-lea
Astronomi din secolul al XV-lea
Eponime ale craterelor de pe Lună
Scriitori de limbă latină din secolul al XV-lea